Meglőttek egy fehér gólyát Berzéken | Lokál
Hernád hazatért Afrikából, itthon pedig nyakon lőtték! Az érdeklődők a Mályi Természetvédelmi Egyesület weboldalán és a Mályi Madármentő Állomás Facebook-oldalán részletesen is tájékozódhattak a fokozottan védett madár állapotáról.
– Hívást kaptunk a mentőállomásunkon, miszerint a napokban érkezett és fészket foglalt, lógó szárnyú fehér gólyát találtak az egyik kertben Berzéken. Azonnal a helyszínre siettünk, ahol először áramütésre gyanakodtunk. A beszállítás után, a tollazat megbontásakor vettük észre, hogy a gólyát minden bizonnyal nyakon lőtték, ugyanis egy 4 milliméteres, kerek bemeneti nyílást találtunk. A nyak bal oldalát, egész pontosan a nyaki csigolyát érte a lövés, de a jobb szárnyát lógatta. A Miskolci Állatkórházban röntgenfelvétel is készült, amelyen már nem látszott a lövedék. Hernád sebeit elláttuk, majd nyugodt környezetben helyeztük el. A hivatalos lépéseket ma megtettük az ügyben – foglalta össze Hernád történetét a Mályi Természetvédelmi Egyesület vezetője, Lehoczky Krisztián.
Nyakon lőtték a gólyát
Címkék állatvédelem gólya Miskolc